CELEX: 62007TN0194
Language: lv
Date: 2007-06-04 00:00:00
Title: Lieta T-194/07: Prasība, kas celta 2007. gada 4. jūnijā — Čehijas Republika/Komisija

25.8.2007   
            
            
               LV
            
            
               Eiropas Savienības Oficiālais Vēstnesis
            
            
               C 199/38
            
         Prasība, kas celta 2007. gada 4. jūnijā — Čehijas Republika/Komisija
   (Lieta T-194/07)
   (2007/C 199/74)
   Tiesvedības valoda — čehu
   Lietas dalībnieki
   
      Prasītāja: Čehijas Republika (pārstāvis — T. Boček)
   
      Atbildētāja: Eiropas Kopienu Komisija
   Prasītājas prasījumi:
   
               —
            
            
               atcelt Apstrīdēto lēmumu;
            
         
               —
            
            
               piespriest Komisijai atlīdzināt tiesāšanās izdevumus.
            
         Pamati un galvenie argumenti
   Prasītāja lūdz atcelt Komisijas 2007. gada 26. marta galīgo Lēmumu C (2007) 1294 par siltumnīcas efektu izraisošu gāzu emisijas kvotu sadales valsts plānu, ko Čehijas Republika ir iesniegusi atbilstoši Eiropas Parlamenta un Padomes Direktīvai 2003/87/EK (1). Atbilstoši Apstrīdētajam lēmumam, noteikta daļa Čehijas Republikas valsts sadales plāna nav saderīga ar Direktīvas 2003/87/EK III pielikumu.
   Prasītāja savu prasību pamato ar to, ka Komisija ir pārkāpusi Direktīvas 2003/87/EK 9. panta 3. punktu, kā arī tiesiskās drošības un tiesiskās paļāvības principu, jo lēmums netika pieņemts Direktīvas 2003/87/EC 9. panta 3. punktā noteiktajā termiņā.
   Turklāt prasītāja apgalvo, ka Komisija ir pārkāpusi savas pilnvaras un tādējādi –Direktīvas 2003/87/EK 9. panta 3. punktu kopsakarā ar 9. panta 1. punktu un 11. panta 2. punktu, jo Apstrīdētajā lēmumā tā piemēroja pati savu metodi kvotu kopējā daudzuma noteikšanai un, pamatojoties uz šo metodi, saistošā veidā de facto noteica kvotu kopējo pieļaujamo daudzumu Čehijas Republikai.
   Pat ja Komisija varētu izmantot pati savu metodi, lai novērtētu valsts sadales plāna atbilstību Direktīvā 2003/87/C paredzētajām prasībām, tā ir pārkāpusi minētās Direktīvas 9. panta 3. punktu, jo Komisijas izmantotā metode nebija ne caurskatāma, ne objektīva un uz tās pamata veiktais emisijas kvotu aprēķins neatbilst Direktīvas 2003/87/EK III pielikumā noteiktajiem kritērijiem.
   Visbeidzot, prasītāja uzsver, ka Komisija ir pārkāpusi arī Direktīvas 2003/87/EK 9. panta 3. punktu, jo tā nav pietiekami pamatojusi savu lēmumu.
   
      (1)  Eiropas Parlamenta un Padomes 2003. gada 13. oktobra Direktīva 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā un groza Padomes Direktīvu 96/61/EK (OV L 275, 32. lpp; speciālizdevums 15/007, 631. lpp.).